*APSTIPRINĀTS:*

*ar iepirkuma komisijas 2019.gada 27.maija*

*sēdes protokolu Nr.2*

**VAS “Latvijas dzelzceļš”**

**sarunu procedūra ar publikāciju**

**“Kondicionieru piegāde un uzstādīšana tehnoloģiskajās telpās”**

**SKAIDROJUMS Nr.1**

1. **JAUTĀJUMS:**

Vai ir zināmas nepieciešamās dzesēšanas jaudas katrai adresei?

1. **ATBILDE:**

Nepieciešamās dzesēšanas jaudas ir jānosaka iekārtu piegādātājam, vadoties pēc tehniskās specifikācijas, kas pievienota nolikumam, lai nodrošinātu nepieciešamo temperatūru telpā.

**2. JAUTĀJUMS:**

Vai ir informācija par telpās uzstādīto aparatūru un tās siltuma parametriem?

1. **ATBILDE:**

Informācija par siltuma parametriem uzstādītajai aparatūrai nav pieejama.

**3. JAUTĀJUMS:**

Lai aprēķinātu iekārtu jaudu, Pasūtītājam jāsniedz papildus informācija par:

1. Norobežojošo konstrukciju siltumvadītspēju katram objektam;
2. Kādi siltuma pieplūdumi ir no Pasūtītāja iekārtām un aprīkojuma katrā no objektiem.

**3. ATBILDE:**

3.1. – Informācija nav pieejama.

3.2. – Informācija nav pieejama.

**4. JAUTĀJUMS:**

Vai piedāvājumā jāiekļauj projekta izstrāde un tā saskaņošana ar Pasūtītāju un būvvaldi?

**4. ATBILDE:**

Projekta izstrāde un tā saskaņošana ir jāiekļauj piedāvājumā.

**5. JAUTĀJUMS:**

Vai Pretendentiem piedāvājumā jāparedz elektro pieslēgšana iekārtām, vai šos darbus veiks Pasūtītājs? Ja elektro pieslēgšanas darbi jāveic Pretendentam, tad izmaksu aprēķinam nepieciešams, lai Pasūtītājs precizē elektrības pieslēguma vietas un Pasūtītājam jāgarantē nepieciešamās jaudas.

**5. ATBILDE:**

Jā, ir jāparedz elektrības pieslēgšana, katram objektam izvērtējot tuvāko iespējamo pieslēguma vietu. Dati par pieslēguma vietām nav pieejami, jāprecizē kondicioniera montāžas vietā.

**6. JAUTĀJUMS:**

Vai Pretendentiem piedāvājumā jāparedz kondensāta kanalizācijas pieslēgšana iekārtām, vai šos darbus veiks Pasūtītājs? Ja kondensāta kanalizācijas pieslēgšanas darbi jāveic Pretendentam, tad izmaksu aprēķinam neieciešams, lai Pasūtītājs precizē kanalizācijas pieslēguma vietas.

**6. ATBILDE:**

Jā, jāparedz kondensāta novade, iespējama kondensāta novadīšana pie ārējā bloka, nekaitējot ēkas ārējai fasādei.

**7. JAUTĀJUMS:**

Atbilstoši Līguma projekta punktam 4.13. Izpildītājam jāgarantē maksimālās pieļaujamās temperatūras visā garantijas periodā +200 C. Jautājums – pie kādiem āra gaisa parametriem?

**7. ATBILDE:**

Āra gaisa parametri atbilstoši 2015.gada 30.jūnija Ministru kabineta noteikumiem Nr.338 “Noteikumi par Latvijas būvnormatīvu LBN 003-15 ”Būvklimatoloģija””.

**8. JAUTĀJUMS:**

Vai jāuzstāda būs visas iekārtas, kuras uzskaitītas tehniskajā specifikācijā arī zem sadaļas “Kondicionieru iegāde”?

**8. ATBILDE:**

Tehniskajā specifikācijā ir uzrādītas vietas, kurās jāuzstāda iekārtas, to skaits atkarīgs no pretendenta piedāvājuma. Telpu var kondicionēt ar vienu lielākas jaudas iekārtu vai 2-3 mazākas jaudas iekārtām. Pretendenta piedāvājums.

**9. JAUTĀJUMS:**

Vai ir kādas precīzākas tehniskās specifikācijas katrai no objekta adresēm?

Aukstumreaģenta trases garumi?

Kondicionieru izvietojums telpā?

Kondensāta novades trases garumi?

Elektroenerģijas pieslēguma punkti?

Vai kondensāta novadei izmantosim kondensāta sūkni vai arī uz pašteci uz fasādi?

Vai pieejamas objektu fotofiksācijas?

**9. ATBILDE:**

Dati par Tehnisko specifikāciju ir sniegti Nolikumā, papildus informācija nav pieejama. Kondicionieru izvietojums telpā - precizējams pirms iekārtas montāžas. Kondensāta trases garums atkarīgs no novietojuma un iespējas to novadīt pie ārējā bloka vai kanalizācijā, precizējams pie iekārtāts montāžas katrā objektā individuāli. Elektroenerģijas pieslēguma punkti - nav konkrētas specifikācijas - precizējams pirms iekārtas montāžas.

**10. JAUTĀJUMS:**

Pretendentam jābūt Valsts dzelzceļa tehniskās inspekcijas izsniegtai drošības apliecībai. Cik ilgā laikā to var saņemt? Vai ir jāredz kādi finansiālie līdzekļi, piemēram, caurlaides noformēšana, vai kāda veida apmācība personālam?

**10. ATBILDE:**

Informāciju par drošības apliecību iespējams iegūt VDZTI mājas lapā://www.vdzti.gov.lv/ vai zvanot uz informācijas tālruni.

**11. JAUTĀJUMS:**

Vai pēc iekārtu montāžas ir jāatjauno apdare – telpas, fasāde? Ja ir jāatjauno, cik lielā apjomā – visa siena jāpārkrāso vai tikai lokāli jāpiešpaktelē? Vai ir jāveic ugunsdrošas aizdares sienās, kurās tiks izveidoti urbumi?

**11. ATBILDE:**

Jāatjauno lokāli. Jāveic ugunsdrošā aizdare.

**12. JAUTĀJUMS:**

Vai visas telpas objektos atrodas 1.stāvā? Vai ir nepieciešams pacēlājs?

**12. ATBILDE:**

Skatīt Tehnisko specifikāciju un Nolikumu.

**13. JAUTĀJUMS:**

Vai iekārtu garantijas laikā ir jānodrošina iekārtu apkalpošana saskaņā ar ražotāja ieteikumiem? Vai arī apkopes veic kāds cits uzņēmums un mums nevajag to paredzēt izmaksās?

**13. ATBILDE:**

Skatīt Nolikumu.